2020. gada Noteikumi Nr.

Rīgā (prot. Nr. . §)

**Grozījumi Ministru kabineta 2018.gada 11.septembra noteikumos Nr.569 “Noteikumi par pedagogiem nepieciešamo izglītību u profesionālo kvalifikāciju un pedagogu profesionālā kompetences pilnveides kārtību”**

Izdoti saskaņā ar [Izglītības likuma](https://m.likumi.lv/ta/id/50759-izglitibas-likums)  
[14. panta](https://m.likumi.lv/ta/id/50759-izglitibas-likums#p14) 13. un 32. punktu, [48. panta](https://m.likumi.lv/ta/id/50759-izglitibas-likums#p48) pirmo daļu  
un [Profesionālās izglītības likuma](https://m.likumi.lv/ta/id/20244-profesionalas-izglitibas-likums) [18. pantu](https://m.likumi.lv/ta/id/20244-profesionalas-izglitibas-likums#p18)

Izdarīt Ministru kabineta 2018. gada 11.septembra noteikumos Nr. 569 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” (Latvijas Vēstnesis, 2018, 182.nr.) šādus grozījumus:

1. Izteikt 2.3. apakšpunktu šādā redakcijā:

,, 2.3. augstākā izglītība mācību priekšmetam atbilstošā zinātnes nozarē un skolotāja kvalifikācija, vai apgūta šo noteikumu [21.3](https://m.likumi.lv/ta/id/301572#p21.3). apakšpunktā noteiktā profesionālās kompetences pilnveides programma, vai augstākās izglītības studiju programmas ietvaros apgūta studiju programmas daļa vismaz divu kredītpunktu vai 80 stundu apjomā;”.

1. Izteikt 4.punktu šādā redakcijā:

,, 4. Persona, kurai ir šajos noteikumos minētā pedagoģiskā izglītība, ir tiesīga īstenot citu mācību priekšmetu, ja viņa ir apguvusi vai gada laikā uzsākusi apgūt šo noteikumu 21.4. apakšpunktā minēto profesionālās kompetences pilnveides programmu vai augstākās izglītības studiju programmas ietvaros apguvusi studiju programmas daļu vismaz divu kredītpunktu vai 80 stundu apjomā, vai profesionālās kompetences pilnveides kursus vismaz 72 stundu apjomā.”.

1. Izteikt 6.1. apakšpunktu šādā redakcijā:

,, 6.1. augstākā izglītība un augstākā pedagoģiskā izglītība vai apgūta šo noteikumu 21.3. apakšpunktā noteiktā profesionālās kompetences pilnveides programma, vai augstākās izglītības studiju programmas ietvaros apgūta ar pedagoģiju vai mācību priekšmeta metodiku saistīta studiju programmas daļa vismaz divu kredītpunktu vai 80 stundu apjomā;”.

1. Izteikt 6.2. apakšpunktu šādā redakcijā:

,, 6.2. trešā līmeņa profesionālā kvalifikācija un augstākā pedagoģiskā izglītība vai apgūta šo noteikumu 21.3. apakšpunktā noteiktā profesionālās kompetences pilnveides programma, vai augstākās izglītības studiju programmas ietvaros apgūta ar pedagoģiju vai mācību priekšmeta metodiku saistīta studiju programmas daļa vismaz divu kredītpunktu vai 80 stundu apjomā;”.

1. Izteikt 6.3. apakšpunktu šādā redakcijā:

,,6.3. Latvijas Amatniecības kameras piešķirta amatnieka kvalifikācija, kas atbilst meistara līmenim, vai studiju programmas ietvaros apgūta studiju programmas daļa attiecīgajā nozarē vismaz četru kredītpunktu jeb 160 stundu apjomā un augstākā pedagoģiskā izglītība, vai apgūta šo noteikumu 21.3. apakšpunktā norādītā profesionālās kompetences pilnveides programma, vai augstākās izglītības studiju programmas ietvaros apgūta ar pedagoģiju vai mācību priekšmeta metodiku saistīta studiju programmas daļa vismaz divu kredītpunktu vai 80 stundu apjomā;”.

1. Izteikt 7.punktu šādā redakcijā:

,,7. Par vispārējās, profesionālās un interešu izglītības pedagogu ir tiesīga strādāt persona, kura ieguvusi augstāko izglītību un studiju programmas ietvaros apguvusi mācību priekšmetam, modulim, interešu izglītības nodarbībai atbilstošu studiju programmas daļu sešu kredītpunktu vai 240 stundu apjomā un kura apgūst vai ir apguvusi izglītības programmu pedagoģijā, ja tās apjoms nav mazāks par 650 stundām un tā tiek īstenota divu gadu laikā līdztekus pedagoga darbam. Minētā izglītības programma pedagoģijā ir pielīdzināma šo noteikumu 21.3. apakšpunktā norādītajai profesionālās kompetences pilnveides programmai.”

1. Izteikt 8. punktu šādā redakcijā:

,,8. Mācību priekšmetu vai moduli, mācību jomas ietvaros, ir tiesīga īstenot arī persona, kura ieguvusi šo noteikumu [2.](https://m.likumi.lv/ta/id/301572#p2), [6.](https://m.likumi.lv/ta/id/301572#p6)vai [7. punktā](https://m.likumi.lv/ta/id/301572#p7) minēto izglītību vismaz vienā mācību priekšmetā vai studiju programmas ietvaros apguvusi ar attiecīgo mācību priekšmetu saistītu studiju programmas daļu vismaz četru kredītpunktu vai 160 stundu apjomā, vai profesionālās kompetences pilnveides kursus vismaz 72 stundu apjomā.

1. Izteikt 10 punktu šādā redakcijā:

,, 10. Par sociālo pedagogu ir tiesīga strādāt persona, kura ieguvusi augstāko pedagoģisko izglītību un sociālā pedagoga kvalifikāciju vai augstāko izglītību un sociālā darbinieka kvalifikāciju, ja studiju programmas ietvaros apgūta ar pedagoģiju saistīta studiju programmas daļa vismaz četru kredītpunktu jeb 160 stundu apjomā.”

1. Izteikt 13.2 apakšpunktu šādā redakcijā:

,,13.2. augstākā un pedagoģiskā izglītība vai augstākās izglītības studiju programmas ietvaros apgūta ar pedagoģiju saistīta studiju programmas daļa vismaz divu kredītpunktu vai 80 stundu apjomā;”.

1. Papildināt noteikumus ar 141. punktu šādā redakcijā:

,,14.1 Izglītības iestādē vispārējās vidējās un profesionālās vidējās izglītības programmās par pedagogu ir tiesības strādāt augstskolu un koledžu akadēmiskajam personālam, kura pieredze pedagoģiskā darbā ir vismaz divi gadi ar mācību priekšmetu saistītā jomā”.

1. Izteikt 18.2. apakšpunktu šādā redakcijā:

,,18.2. izglītības saturs un didaktika (kompetencēs balstītas mācību stratēģijas un metožu izvēle, tai skaitā lasīt un rakstīt prasmes, domāšanas procesa, radošuma un inovāciju veicināšanai, didaktiskie modeļi, tradicionāls, multidisciplinārs un starpdisciplinārs mācību process, lietpratības jēdziens un caurviju prasmes, jauninājumi mācību priekšmetā un mācību jomas saturā un metodikā, informācijas un komunikācijas tehnoloģiju prasmes kvalitatīvi modernā izglītības vidē);”.

1. Izteikt 21.3. apakšpunktu šādā redakcijā:

,, 21.3. programmā vai studiju programmas daļā, kuras apjoms ir vismaz 72 stundas un pēc kuru apguves pedagogs iegūst dokumentu, kas dod tiesības strādāt par pedagogu, speciālās izglītības skolotāju, pirmsskolas pedagogu, pedagogu karjeras konsultantu vai tiesības īstenot profesionālās izglītības mācību priekšmeta moduli un kuru, saskaņojot ar Izglītības un zinātnes ministriju, izstrādā un īsteno augstākās izglītības iestādes, kas īsteno pedagoģijas studiju programmas;”.

1. Izteikt 21.4. apakšpunktu šādā redakcijā:

,, 21.4. programmā vai studiju programmas daļā, kuras apjoms ir vismaz 160 stundu un pēc kuru apguves pedagogs iegūst dokumentu, kas dod tiesības strādāt par cita mācību priekšmeta skolotāju un kuras, saskaņojot ar Izglītības un zinātnes ministriju, izstrādā un īsteno augstākās izglītības iestādes, kas īsteno pedagoģijas studiju programmas;”.

1. Papildināt noteikumus ar 21.6. apakšpunktu šādā redakcijā:

,, 21.6. Erasmus+ mācību mobilitātes un stratēģiskās partnerības programmās.”.

1. Papildināt noteikumus ar 241. punktu šādā redakcijā:

,,24.1 Par šo noteikumu 21.6. apakšpunktā minētās profesionālās kompetences pilnveides programmas apguvi tās īstenotājs izsniedz apliecinājumu par dalību aktivitātē.”.

1. Svītrot noteikumu 26.punktu.

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vīza:

Valsts sekretāre L. Lejiņa